Minn nhar it-Tnejn li għadda, li jkollok is-sess ma' xi ħadd li ma tgħix miegħu huwa illegali skont il-liġijiet li daħlu fis-seħħ minħabba l-Covid-19 ġewwa r-Renju Unit! L-uffiċjali tas-saħħa introduċew miżuri ġodda li jipprojbixxu lin-nies fl-Ingilterra milli jissoċjalizzaw ġod-dar sakemm ma jkunux jgħixu flimkien. Dan ifisser li persuna li żżur dar oħra ħa tkun dik li tikser ir-regoli li daħlu fis-seħħ. In-nies jistgħu jiġu mħarrka u mressqa quddiem il-liġi skont l-emenda l-ġdida għar-Regolamenti tal-2020 dwar il-Protezzjoni tas-Saħħa. Regoli preċedenti kienu sempliċement jiddikjaraw li n-nies għandhom jibqgħu d-dar u barra minn hekk jevitaw l-ivvjaġġar kollu ħlief dak verament essenzjali. Dan ma kien jgħid xejn dwar li tiltaqa' f'postijiet privati.